Við sjáum ekki ástæðu til að ætla að til sé nákvæmari tala er sé nægilega rökstudd , og sjáum kannski ekki heldur hverju við værum bættari með slíkri tölu ! Hugsanlegt er til dæmis að miða við grænan gróður sem þrífst á landi en ekki í sjó , og tala um ' eyju ' þegar slíkt finnst en annars um ' sker' . Ef sjórinn sverfur burt síðasta steininn sem stóð upp úr á mesta stórstraumsflóði ársins , hefur þá ekki líka fækkað um eina samkvæmt þeirri skilgreiningu ? Því hefur löngum verið haldið fram á Íslandi að vötnin á Arnarvatnsheiði og hólarnir í Vatnsdal væru líka óteljandi . En hvenær er vatnið vatn og hvenær er það pollur ? Hvenær er hóllinn hóll og hvenær er hann þúfa ? Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .